רונן איציק

רונן איציק (נולד ב-2 בספטמבר 1970) הוא סופר, איש מחקר (Ph.D), ומומחה בתחום ביטחון לאומי - צבא, חברה וחינוך. בעברו שירת כקצין צה"ל בסדיר ובמילואים בדרגת אלוף-משנה. שימש מפקד חטיבת הראל.

==ביוגרפיה==

גדל בקריות. בפברואר 1989 התגייס לצה"ל ועשה את שירותו הצבאי בחיל השריון. שירת כלוחם וכמפקד טנק בחטיבה 7. ב-1991 סיים קורס קצינים ושירת כמפקד מחלקה בגדוד 82 של חטיבה 7. בהמשך שירותו שימש קצין מבצעים ומפקד פלוגה מבצעית, אותה הוביל בלחימה בדרום לבנון בסיום תפקידו כמ"פ הוענקה לו תעודת הערכה מטעם מפקד פיקוד הצפון על הישגי היחידה בפעילות מבצעית. שימש מפקד פלוגה בקורס מפקדי טנקים ולאחר מכן יצא ללימודי כלכלה. ב-1999 מונה לסגן מפקד גדוד 82. בתפקידו הבא שירת כראש לשכת מפקד זרוע היבשה, אך עזב לאחר תקופה קצרה.

בתום לימודים בפו"ם מונה ב-2001 לקצין אג"ם של חטיבה 7. בסמוך לסיום מבצע "חומת מגן" קיבל את הפיקוד על גדוד 77 בחטיבה 7 ובמלחמת לבנון השנייה שימש סגן מפקד החטיבה. לאחר מכן שימש קצין אג"ם בעוצבת אדום. בשנים 2008 עד 2012 פיקד על חטיבת הראל, חטיבת שריון במילואים. בתקופתו זכתה החטיבה בפרס הרמטכ"ל ליחידות מילואים, וכן בפרס ראש אט"ל. במקביל שימש מפקד צוות ומדריך במכללה הבין-זרועית לפיקוד ולמטה. בתקופה זו עסק לעומק בהיבטי פיקוד ושליטה בשדה הקרב היבשתי.

בתפקידו האחרון בשירות הקבע שימש ראש מטה עוצבת עמוד האש, אוגדה בפיקוד הצפון, ובמהלך מבצע צוק איתן שירת במילואים במסגרת חטיבה 7.

=== באזרחות ===
לאחר שחרורו מצה"ל היה עמית מחקר במרכז מורשת מנחם בגין, וכן עבד כמרצה למקצועות הניהול, ומורה לאזרחות והיסטוריה בבית-ספר תיכון, וכן מוביל תוכנית להעצמת מנהיגות בחינוך. לאיציק תואר ראשון בכלכלה בהצטיינות מהמכללה למינהל, ותואר שני מטעם אוניברסיטת חיפה במדעי המדינה בתחום הביטחון הלאומי, בהמשך סיים עבודת דוקטורט בחו"ל (Ph.D) בתחום זה.

ביצע מחקר על מערכת היחסים שבין צה"ל והחברה הישראלית, בנושא שירות המילואים בעידן הפוסט-מודרני, והשלים דוקטורט במחקר המתמקד [https://www.youtube.com/watch?v=u78LyhHHJUA&t=37s בהשפעת שירות החובה על תפיסתו החברתית-תרבותית של הפרט.]

במהלך שנת 2017 יצא לאור ספרו "האדם שבטנק", העוסק במסלול השירות בחיל-השריון בעידן המלחמה בטרור.

בשנת 2019 יצאו לאור שני ספריו – "Behind The Armor" שהוא תרגום "האדם שבטנק" לשפה האנגלית, וכן "פרישה – מעבר הכרחי", רומן העוסק בתהליך היציאה מקריירה ביטחונית לחיים אזרחיים. ובהמשך, בשנת 2020, הוציא לאור ביחד עם אמנון אשל-אסולין את הספר "כיוון ברור", הועסק בלחימת חטיבה 7 במלחמת לבנון השנייה.

בשנת 2020 הצטרף לתנועת "הביטחוניסטים", שקוראת לסיפוח בקעת הירדן. פעילותו של רונן במסגרת ה"ביטחוניסטים" מתמקדת בתחומי ביטחון, חינוך וחברה, תוך גיבוש מערך לימוד הממוקד בתלמידי התיכון העוסק באתגרי הביטחון הלאומי של ישראל. [https://idsf.org.il/team-members/%D7%90%D7%9C%D7%9E-%D7%A8%D7%95%D7%A0%D7%9F-%D7%90%D7%99%D7%A6%D7%99%D7%A7/ במחקריו ניתן לעיין באתר תנועת הביטחוניסטים.] מאמרים נוספים מתפרסמים [https://www.israeldefense.co.il/%D7%93%D7%A2%D7%95%D7%AA/2797 באתר ISRAELDEFENSE.]

באפריל 2023 יצא ספרו "פרישה – דרך חדשה", רומן המתאר את המשך דרכו האזרחית של קצין צה"ל בכיר לשעבר.

==קישורים חיצוניים==

;מפרי עטו
* באתר הרשמי - [https://colonelitsikpapers.com/ אל"ם (מיל') ד"ר רונן איציק]
* [https://web.archive.org/web/20160303165232/http://maarachot.idf.il/PDF/FILES/6/113056.pdf לא על השו"ב לבדו]
* [https://www.inss.org.il/he/wp-content/uploads/sites/2/2018/10/הפלא-השמיני.pdf עולם המילואים: הפלא השמיני], בתוך "מערך המילואים לאן?" בעריכת מאיר אלרן, כרמית פדן רוני טיארג'אן־אור, הושע פרידמן בן שלום, מזכר 183, המכון למחקרי ביטחון לאומי, תל אביב, אוקטובר 2018

==הערות שוליים==

קטגוריה:מפקדי חטיבת הראל
קטגוריה:חוקרי מדע המדינה ישראלים
קטגוריה:מורים לאזרחות בישראל
קטגוריה:מורים להיסטוריה
קטגוריה:חברי הביטחוניסטים
קטגוריה:מפקדי גדוד 77
קטגוריה:אלופי-משנה בצה"ל
קטגוריה:בוגרי בסמ"ת
קטגוריה:בוגרי המסלול האקדמי המכללה למינהל
קטגוריה:ישראלים שנולדו ב-1970
קטגוריה:חיילי גדוד 82